**Tantárgyi tematika és félévi követelményrendszer**

**Vállalatértékelés és erőforrásgazdálkodás - BAI0037**

**Nappali tagozat**

**Gazdálkodási és menedzsment Bsc**

**Féléves tematika:**

***1.oktatási időszak: 2022.09.05. – 2022.10.22. (7 szorgalmi hét)***

***Előadások***

1. hét: A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások. A vállalatértékelés célja, az értékelési elvek csoportosítása. Az értékteremtő folyamatok összetevői. Gazdaságosság és hatékonyság elemzése vállalatgazdaságtani szempontból. A vállalat rendszerszemléletű értelmezése. A vállalkozások erőforrásai, az erőforrások főbb jellemzői, tulajdonságai, csoportosítási lehetőségei (4 óra)
2. hét: A tőke értelmezése, általános jellemzői, forrásai. Saját és idegen tőkeforrások értékelése. A megtérülés követelménye, a vállalkozás bevételeinek megtérülési tartalom szerinti szerkezete. Befektetett eszközök és csoportjaik a vállalati gazdálkodásban. Forgóeszközök értékelése a vállalatok gazdálkodásában. (4 óra)
3. hét: Az erőforrásgazdálkodás és a fenntarthatóság kérdéskörének vizsgálata. Vállalatok társadalmi felelősségvállalása. A körforgásos gazdaság lényege. A sharing economy jelenségének vizsgálata. (4 óra)
4. hét: Gazdaságossági számítások alapjai. Vállalati szintű költségek vizsgálata. Költséggazdálkodás és költségmenedzsment a vállalati gyakorlatban. (4 óra)
5. hét: Fedezeti kalkuláció és az ÁKFN struktúra alapjai (4 óra)
6. hét: A különböző erőforrásokkal történő gazdálkodás ökonómiai sajátosságai, a felhasználással kapcsolatos döntési helyzetek felismerése, s az optimális döntések meghozatalának elmélete és gyakorlata. (4 óra)
7. hét: II. Zárthelyi dolgozat megírása a gazdasági kalkulációk témakörében átvett feladatokból

***Gyakorlatok:***

1. hét: Aktuális gazdasági helyzetértékelés és vizsgálat
2. hét: Tesztfeladatok, elemző példák megoldása
3. hét: Összefoglalás, felkészülés az I. zárthelyi dolgozatra
4. hét: I. Zárthelyi dolgozat megírása a kiadott témakörök alapján
5. hét: Piaci döntések előkészítése során alkalmazható elemzések
6. hét: Rövid távú döntések előkészítésére alkalmazható számítások
7. hét: A félévi teljesítmények értékelése, gyakorlati jegyek kihirdetése, pótlási lehetőségek ismertetése.

**A foglalkozásokon történő részvétel:**

Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.) A gyakorlati foglalkozásokon a részvétel kötelező. A félévi hiányzás megengedhető mértéke a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény: gyakorlati jegy**

**Az értékelés módja, ütemezése:**

A félév során a 4. és a 7. héten zárthelyi dolgozat lesz. A gyakorlati jegyek kihirdetésére, pótlási lehetőségek ismertetésére a 7. szorgalmi héten kerül sor.

**A félévközi ellenőrzések követelményei:**

A dolgozatok 50% alatti teljesítménye a tantárgy félévi érvénytelenségét vonja maga után.

**Az érdemjegy kialakításának módja:**

A félévi gyakorlati jegyet a zárthelyi dolgozat érdemjegyeinek számtani átlaga határozza meg. Amennyiben a zárthelyi dolgozat elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

Nyíregyháza, 2022. szeptember 01.

 **Kozmáné Petrilla Gréta**

**Gazdálkodástudományi Intézet**